b'\n_START_ARTICLE_\nSokulkos apskritis\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1iose vietov\xc4\x97se gyveno lietuviams artima balt\xc5\xb3 gentis\xc2\xa0\xe2\x80\x93 jotvingiai. Apie XV a. \xc5\xa1ias vietoves prad\xc4\x97jo kolonizuoti moz\xc5\xabrai ir lenkai. Nuo XIII a.-XIV a. iki 1795\xc2\xa0m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai. Nuo 1795\xc2\xa0m. iki 1807\xc2\xa0m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. Nuo 1807\xc2\xa0m. iki 1914\xc2\xa0m. priklaus\xc4\x97 Rusijos imperijos Gardino gubernijai. Nuo 1914\xc2\xa0m. iki 1919\xc2\xa0m. priklaus\xc4\x97 Vokietijos imperijos Oberosto sri\xc4\x8diai. Pagal 1920\xc2\xa0m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf apskrities \xc5\xa1iaurin\xc4\x97s dalies vals\xc4\x8diai buvo priskirti Lietuvos Respublikai. Tokiu pa\xc4\x8diu pavadinimu 1919\xe2\x80\x931939\xc2\xa0m. egzistavo tarpukario Sokulkos apskritis. 1919\xe2\x80\x931939\xc2\xa0m. priklaus\xc4\x97 Lenkijos tarpukario Balstog\xc4\x97s vaivadijai. 1939\xe2\x80\x931941\xc2\xa0m. priklaus\xc4\x97 Taryb\xc5\xb3 S\xc4\x85jungos Baltarusijos TSR. 1941\xe2\x80\x931945\xc2\xa0m. priklaus\xc4\x97 Tre\xc4\x8diajam reichui. Nuo 1945\xc2\xa0m. priklauso Lenkijai. 1945\xe2\x80\x931999\xc2\xa0m. priklaus\xc4\x97 Balstog\xc4\x97s vaivadijai. 2005\xc2\xa0m. lapkri\xc4\x8dio 25 d. patvirtinas Sokulkos apskrities herbas.'